CELEX: 62013TB0073
Language: el
Date: 2013-04-25 00:00:00
Title: Υπόθεση T-73/13 R: Διάταξη του Προέδρου του Γενικού Δικαστηρίου της 25ης Απριλίου 2013 — InterMune UK κ.λπ. κατά ΕΟΦ [ «Ασφαλιστικά μέτρα — Πρόσβαση στα έγγραφα — Κανονισμός (ΕΚ) αριθ. 1049/2001 — Έγγραφα που βρίσκονται στην κατοχή του ΕΟΦ και περιέχουν πληροφορίες τις οποίες υπέβαλε επιχείρηση στο πλαίσιο της αιτήσεώς της για τη χορήγηση άδειας κυκλοφορίας φαρμάκου — Απόφαση περί παροχής προσβάσεως τρίτου σε έγγραφα — Αίτηση αναστολής εκτελέσεως — Επείγον — Fumus boni juris — Στάθμιση συμφερόντων» ]

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/25
            
         Διάταξη του Προέδρου του Γενικού Δικαστηρίου της 25ης Απριλίου 2013 — InterMune UK κ.λπ. κατά ΕΟΦ
   (Υπόθεση T-73/13 R)
   (Ασφαλιστικά μέτρα - Πρόσβαση στα έγγραφα - Κανονισμός (ΕΚ) αριθ. 1049/2001 - Έγγραφα που βρίσκονται στην κατοχή του ΕΟΦ και περιέχουν πληροφορίες τις οποίες υπέβαλε επιχείρηση στο πλαίσιο της αιτήσεώς της για τη χορήγηση άδειας κυκλοφορίας φαρμάκου - Απόφαση περί παροχής προσβάσεως τρίτου σε έγγραφα - Αίτηση αναστολής εκτελέσεως - Επείγον - Fumus boni juris - Στάθμιση συμφερόντων)
   2013/C 189/52
   Γλώσσα διαδικασίας: η αγγλική
   
      Διάδικοι
   
   
      Αιτούσες: UK Ltd (Λονδίνο, Ηνωμένο Βασίλειο), InterMune, Inc. (Brisbane, Καλιφόρνια, Ηνωμένες Πολιτείες) και InterMune International AG (Muttenz, Ελβετία) (εκπρόσωποι: I. Dodds-Smith, A. Williams, solicitors, T. de la Mare, QC, και F. Campbell, barrister)
   
      Καθού: Ευρωπαϊκό Οργανισμό Φαρμάκων (ΕΟΦ) (εκπρόσωποι: T. Jablonski, N. Rampal Olmedo και A. Spina)
   
      Αντικείμενο
   
   Αίτημα με το οποίο ζητείται κατ’ ουσίαν η αναστολή της εκτελέσεως της αποφάσεως EMA/24685/2013 de l’EMA, της 15ης Ιανουαρίου 2013, με την οποία χορηγήθηκε σε τρίτο, δυνάμει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43), πρόσβαση σε ορισμένα έγγραφα περιέχοντα πληροφορίες τις οποίες υπέβαλε επιχείρηση στο πλαίσιο της αιτήσεώς της για τη χορήγηση άδειας κυκλοφορίας στην αγορά του φαρμάκου Esbriet, στον βαθμό που οι πληροφορίες αυτές δεν έχουν ακόμη δημοσιοποιηθεί.
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Αναστέλλεται η εκτέλεση της αποφάσεως EMA/24685/2013 του Ευρωπαϊκού Οργανισμού Φαρμάκων (ΕΟΦ), της 15ης Ιανουαρίου 2013, με την οποία χορηγήθηκε σε τρίτο, δυνάμει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, πρόσβαση στα έγγραφα «2.4 Μη κλινική επισκόπηση», «2.5 Αναλυτική κλινική επισκόπηση», «2.6 Μη κλινική επισκόπηση» και «2.7 Κλινική επισκόπηση», τα οποία υποβλήθηκαν στο πλαίσιο της αιτήσεως για τη χορήγηση άδειας κυκλοφορίας στην αγορά του φαρμάκου Esbriet, στον βαθμό που τα εν λόγω έγγραφα περιέχουν πληροφορίες οι οποίες δεν είναι ακόμη προσβάσιμες στο κοινό.
            
         
               2)
            
            
               Επιβάλλεται στον ΕΟΦ η υποχρέωση να απόσχει από τη δημοσιοποίηση εκδοχής των εγγράφων που αναφέρονται στο σημείο 1 του παρόντος διατακτικού αναλυτικότερης σε σχέση με την εκδοχή των εν λόγω εγγράφων μετά την αφαίρεση χωρίων, όπως η κοινοποιηθείσα από τις InterMune UK Ltd, InterMune, Inc. και InterMune International AG στον ΕΟΦ στις 8 Οκτωβρίου 2012.
            
         
               3)
            
            
               Επιφυλάσσεται ως προς τα δικαστικά έξοδα.